Diari Oficial de la Generalitat Valenciana


Sumari del DOGV 5228, del 28-03-2006 (2006/3044)

Informació pública de l'aprovació provisional del programa d'actuació integrada de la unitat d'execució delimitada ex Novo Nova Alfara de les normes subsidiàries d'Alfara de Algimia.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5228

Data del DOGV
:   28-03-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/3044


Organisme emissor
:   Ajuntament d'Algimia de Alfara

Tipus de document
:   Anunci

Informació pública de l'aprovació provisional del programa d'actuació integrada de la unitat d'execució delimitada ex Novo Nova Alfara de les normes subsidiàries d'Alfara de Algimia. [2006/F3044]  
José E. Terrádez Navarro, alcalde president de l'Ajuntament d'Alfara de Algimia, mitjançant el present edicte fa saber:  
Que el Ple de l'ajuntament en la sessió de data 31 de gener de 2006 i en relació amb el programa d'actuació integrada de la unitat d'execució del sector Nova Alfara de les normes subsidiàries d'Alfara de Algimia proposat pel Ple de l'ajuntament, es va adoptar l'acord les especificacions del qual són les següents:  
Examinades totes les al·legacions presentades durant el període previst de conformitat amb l'anunci publicat en el Diari Oficial de la Generalitat Valenciana de data 27 de desembre de 2005 i número 5.163, així com la publicació efectuada amb data 23 de desembre de 2005 en el diari Levante el Mercantil Valenciano, s'eleva al Ple la resolució de totes estes, que són desestimades en la seua totalitat, i s'acorda la notificació individualitzada de la dita resolució a tots aquells que les subscrivien. Este anunci val com a notificació en aquells casos en què per no contindre les al·legacions la totalitat de les dades necessàries per a la seua notificació no siga possible fer-ho de forma individualitzada. Així mateix, es fa saber que durant el període previst en els anuncis anteriorment mencionats s'ha presentat una única proposta economicofinancera, subscrita per UTE Nova Alfara Llei 18/1982, que és el promotor de l'alternativa tècnica de planejament presentada a este efecte.  
La dita proposició economicofinancera i en la plica continguda en esta es fa constar que el cost total de l'actuació ascendix a 03.875.251,99 i que en l'esmentada proposició economicofinancera s'inclou la proposta de conveni urbanístic a subscriure en el seu dia.  
Sent esta l'única proposició juridicoeconòmica presentada, el Ple acorda prestar-li la seua aprovació, i de conformitat amb el contingut d'esta i les disposicions legals vigents l'urbanitzador haurà de presentar fiança equivalent al 20% de l'import total de la plica a la firma del conveni urbanístic.  
Finalment i donant ja per completada tota la documentació corresponent, el Ple acorda prestar aprovació provisional al programa d'actuació integrada de la unitat d'execució del sector Nova Alfara de les normes subsidiàries d'Alfara de Algimia, i acorda que se sol·licite a la Conselleria de Territori i Habitatge, Comissió Territorial d'Urbanisme, la corresponent requalificació del sòl afectat.  
Contra esta resolució podran interposar-se els recursos següents:  
a) Recurs potestatiu de reposició davant del Ple de l'ajuntament en el termini d'un mes, comptat des de la recepció de la notificació, que en cas que no siga contestat durant el termini d'un mes s'entendrà desestimatori, i es podrà llavors interposar recurs contenciós administratiu en el termini de dos mesos a comptar de l'acabament del termini anteriorment mencionat.  
b) O directament recurs contenciós administratiu en el termini de dos mesos, comptats a partir de la publicació d'este anunci en el Diari Oficial de la Generalitat Valenciana i en ambdós casos davant de la jurisdicció contenciosa administrativa, secció contenciosa.  
Tot això de conformitat amb el que disposa l'article 116 i 177 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i articles 25 i següents de la Llei 29/1998, Reguladora de la Jurisdicció Contenciosa Administrativa. Tot això es fa públic perquè se'n prenga coneixement general i efectes.  
Alfara de Algimia, 14 de març de 2006.. L'alcalde: José E. Terrádez Navarro.